《培山书屋辞为金学士作》
明代·杨士奇

崔嵬兮培山，窈窕兮幽居。前峨峨兮芳林，俯溜溜兮澄渠。

鸟交交兮和鸣，云英英兮敛舒。山中人兮采芝，聊栖迟兮恬以愉。

集夫容兮为衣，杂兰椒兮佩袆。列左右兮图书，以旦以夕兮不知渴饥。

爰稽古兮唐虞，惟孔颜兮吾之师。世远兮心同，游志千载兮乐且无期。

静与动兮有时。承景运兮翱翔，登金门兮玉堂，焕云汉兮发天章。

奉圣君兮九五，弘化理兮道弥光。眷山中兮故居，渺予怀兮能忘。

作者简介：杨士奇（1366～1444），明代大臣、学者，名寓，字士奇，以字行，号东里，谥文贞，汉族，江西泰和（今江西泰和县澄江镇）人。官至礼部侍郎兼华盖殿大学士，兼兵部尚书，历五朝，在内阁为辅臣四十余年，首辅二十一年。与杨荣、杨溥同辅政，并称“三杨”，因其居地所处，时人称之为“西杨”。“三杨”中，杨士奇以“学行”见长，先后担任《明太宗实录》、《明仁宗实录》、《明宣宗实录》总裁。